पाएं अपने शहर की ताज़ा ख़बरें और फ्री ई-पेपरडाउनलोड करें
अधूरी तैयारी के साथ शनिवार को जिले में तीसरे चरण का वैक्सीनेशन प्रोग्राम शुरू हुआ। 18 साल से ज्यादा उम्र के लोगों के वैक्सीनेशन के संबंध में पूर्व में कोई जानकारी नहीं दी गई थी। सुबह लाेग वैक्सीनेशन सेंटर ताे पहुंचे, लेकिन यहां कोई तैयारी नहीं थी। लोग लौट गए। इसके बाद जनप्रतिनिधियों को दिखाने दोपहर बाद अफसर गाड़ी से लोगों को लाकर टीके लगवाते रहे। शुक्रवार देर रात को यह जानकारी मिली की शनिवार से तीसरे चरण में 18 वर्ष से अधिक उम्र के लोगों के लिए वैक्सीनेशन प्रोग्राम शुरू किया जाएगा। खबर मिलने के बाद जिला प्रशासन के अधिकारी सक्रिय हुए। रात में ही वैक्सीनेशन प्रोग्राम शुरू करने के लिए सेंटर्स का चयन किया गया। इसके बाद उन सेंटर्स में आने वाले ग्रामीण क्षेत्रों के पंचायत अधिकारी, सचिव सहित अन्य अमले काे एक्टिव किया गया। रात में ही पंचायतकर्मी घर-घर पहुंचकर वैक्सीन लगवाने अंत्योदय राशनकार्डधारियों के बारे में जानकारी जुटाते रहे।
...और व्यवस्था ऐसी कि जिले के पांचों ब्लॉक के पांचों सेंटर में 3 बजे के बाद ही वैक्सीनेशन शुरू हो पाया
सभी केंद्रों में महज 178 लाेगाें काे वैक्सीन लगी
दोपहर 3 बजे के बाद वैक्सीनेशन कार्य शुरू किया गया। लोगों की इसकी जानकारी नहीं थी। यही कारण है कि काफी कम संख्या में लोग पहले दिन टीका लगवा पाए। ज्ञात हो कि जिले के सभी ब्लॉक के पांच सेंटर में इसकी शुरुआत की गई। महासमुंद में झालखम्हरिया, सरायपाली में बाेंदा, बागबाहरा में खाेपली, बसना में हबेकांटा अाैर पिथाैरा के काैहाकुड़ा में 18 वर्ष से अधिक उम्र के लोगों को वैक्सीन लगाने की शुरुआत हुई। इन सभी केंद्रों में महज 178 लाेगाें काे वैक्सीन का पहला डाेज लगाया गया। इसी तरह दूसरे चरण के वैक्सीनेशन प्रोग्राम के तहत 45 से अधिक उम्र के 2272 लाेगाें काे टीका लगाया गया।
वैक्सीनेशन सेंटर्स का विधायकों ने लिया जायजा
तीसरे चरण के वैक्सीनेशन का जायजा लेने के लिए जिले के विधायक भी वैक्सीनेशन सेंटर पहुंचे। इसके तहत संसदीय सचिव व महासमुंद विधायक विनोद चंद्राकर झालखम्हरिया, संसदीय सचिव व खल्लारी विधायक द्वारिकाधीश यादव ने खोपली, अनुसूचित जाति विकास प्राधिकरण के उपाध्यक्ष व सरायपाली विधायक किस्मत लाल नंद ने बोंदा व बसना के विधायक प्रतिनिधि मंजीत सिंह सलूजा ने हबेकांटा के टीकाकरण केंद्र का जायजा लिया। साथ ही लोगों को कोरोना अपील मानने व वैक्सीन लगवाने के लिए प्रेरित किया।
अधिकतर सेंटर का रहा यही हाल
तीसरे चरण के वैक्सीनेशन प्रोग्राम में हो रही देरी के कारण जिले के पांचों सेंटर में लगभग यही स्थिति देखने को मिली। हालांकि लोग सुबह 9 बजे से ही टीकाकरण सेंटर पहुंचे, लेकिन इसमें समय होने की जानकारी मिलने के बाद लोग वापस भी जाते रहे। जिले के पांचों ब्लॉक के पांचों सेंटर में दोपहर 3 बजे के बाद ही वैक्सीनेशन शुरू हो पाया।
तहसीलदार ने गाड़ी भेज लोगों को बुलाया
सूत्रों से मिली जानकारी के अनुसार तीसरे चरण के वैक्सीनेशन के लिए महासमुंद ब्लॉक में झालखम्हरिया स्वास्थ्य केंद्र निर्धारित किया गया था, जहां अंत्योदय राशन कार्डधारियों को टीका लगाया गया। झालखम्हरिया सेंटर का हाल यह रहा कि सेंटर में 3 बजे के दौरान एक भी लाभार्थी टीका लगवाने के लिए मौजूद नहीं था। इसी दौरान संसदीय सचिव व विधायक विनोद चंद्राकर वैक्सीनेशन प्राेग्राम के उद्घाटन के लिए सेंटर पहुंचे। इसकी जानकारी मिलते ही तहसीलदार ने तत्काल अपनी गाड़ी से गांव के लिए कुछ लोगों को लेकर सेंटर पहुंचे और उन्हें वैक्सीन लगाई गई। मिली जानकारी के अनुसार वैक्सीनेशन के लिए सेंटर में एक भी व्यक्ति नहीं थे, ऐसे में तहसीलदार ने अपनी गाड़ी भिजवाकर आनन-फानन में कुछ लोगों को सेंटर बुलाया और वैक्सीन लगवाया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva awa_Deva hin_Deva hin_Deva hin_Deva hin_Deva hin_Deva zho_Hant eng_Latn